《同社诸子招游显应观阁得台字》
明代·胡应麟

夹筱千林蔽绿苔，飞楼百尺上崔嵬。山将华岳莲花并，岭学淮南桂树开。

隔坐三天悬帝阙，凭阑七曜动仙台。君平此夜成都卜，应怪乘槎客未回。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。